|  |  |  |  |
| --- | --- | --- | --- |
| **εθνοσημο.png** | **ΥΠΟΥΡΓΕΙΟ ΠΟΛΙΤΙΣΜΟΥ** **& ΑΘΛΗΤΙΣΜΟΥ****ΕΦΟΡΕΙΑ ΑΡΧΑΙΟΤΗΤΩΝ ΗΡΑΚΛΕΙΟΥ** | **b_4802_european_heritage_days.jpg** | **ΕΥΡΩΠΑΪΚΕΣ ΗΜΕΡΕΣ ΠΟΛΙΤΙΣΤΙΚΗΣ** **ΚΛΗΡΟΝΟΜΙΑΣ** |

**ΔΕΛΤΙΟ ΤΥΠΟΥ**

Η Εφορεία Αρχαιοτήτων Ηρακλείου συμμετέχει στον εορτασμό των Ευρωπαϊκών Ημερών Πολιτιστικής Κληρονομιάς από 22 έως 24 Σεπτεμβρίου. Το θέμα για τη διετία 2017-2018 είναι η(οι) **"ΠΟΛ(ε)ΙΣ**". Οι εκδηλώσεις περιλαμβάνουν ξεναγήσεις σε αρχαιολογικούς χώρους και κύκλο ομιλιών για τις νεώτερες αρχαιολογικές έρευνες στις πόλεις της Κνωσού και του Ηρακλείου.

Κατά τη διάρκεια του εορτασμού η είσοδος στους επισκέψιμους αρχαιολογικούς χώρους και μουσεία θα είναι ελεύθερη.

**ΠΡΟΓΡΑΜΜΑ ΕΚΔΗΛΩΣΕΩΝ**

**Παρασκευή 22 Σεπτεμβρίου 2017**

**Ώρα 11.00:**  **«Η πόλη και το ανάκτορο της Κνωσού: μια διαφορετική ξενάγηση»** (Ε. Καβουλάκη & Μ. Κλάδου). Έναρξη ξενάγησης στην είσοδο του Αρχαιολογικού Χώρου Κνωσού

**18.00: Κύκλος ομιλιών στο Ενετικό Φρούριο Rocca a Mare (Κούλε) Ηρακλείου, με θέμα: «Κνωσός-Ηράκλειο. Ιστορία δυο πόλεων» (μέρος Α΄: από τους μινωικούς ως τους βυζαντινούς χρόνους)**

18.00-18.30 K. Χρηστάκης, Βρετανική Σχολή Αθηνών, Κέντρο μελέτης Κνωσού: «Μινωική Κνωσός. Το παλίμψηστο μιας πόλης»

18.30-19.00 Α. Βασιλάκης, Επίτιμος Έφορος Αρχαιοτήτων: «Μεταμινωική Κνωσός. Η πόλη από το 12ο αιώνα π.Χ. μέχρι τον 4ο αι. μ.Χ.»

19.00-19.30 Β. Συθιακάκη, Εφορεία Αρχαιοτήτων Ηρακλείου: «Κνωσός – Ηράκλειο. Βίοι παράλληλοι ή αλληλένδετοι;»

19.30-20.00 Θ. Θεοδούλου, Αρχαιολόγος, Εφορεία Εναλίων Αρχαιοτήτων: «Κοιτώντας την πρωτεύουσα της Κρήτης απ' τη θάλασσα, απ' τα μινωικά μέχρι τα βυζαντινά χρόνια».

**Σάββατο 23 Σεπτεμβρίου 2017**

**09.30: "Αρχαιολογικός περίπατος στην αρχαία Λύττο, στον Προφήτη Ηλία (Αρκαλοχώρι) και στην ελληνορωμαϊκή Αρκαδία ( Ίνι )".** (Κ. Γκαλανάκη & Μ. Μαυράκη-Μπαλάνου). Εκκίνηση από το Δημαρχείο Μινώα Πεδιάδος (Καστέλλι)

**Πληροφορίες:**

Εφορεία Αρχαιοτήτων Ηρακλείου: efahra@culture.gr, τηλ. 2810279100

Αρχαιολογικός Χώρος Κνωσού: τηλ. 2810231940

Ενετικό φρούριο Ηρακλείου: τηλ. 2810243559